
Parengto sprendimo projekto tikslai ir uždaviniai:
Sprendimo tikslas – perduoti panaudos teise dešimčiai metų negyvenamąsias patalpas, esančias Dainų g. 35, Šiauliuose, asociacijai „Mangustas“.

Turto perdavimą pagal panaudos sutartį apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Negyvenamųjų pastatų, patalpų ir statinių skirstymo komisijos pasiūlymai. Tarybos sprendimo projektu siūloma:
- pagal panaudos sutartį dešimčiai metų suteikti 274,87 kv. m ploto patalpas, esančias Dainų g. 35, Šiauliuose, asociacijai „Mangustas“. Asociacija siekia populiarinti imtynių sporto šakas, stengiasi sudominti ir įtraukti į organizuojamus užsiėmimus kuo daugiau vaikų ir jaunimo. Klubo tikslas sudaryti geras sportavimo sąlygas miesto vaikams, jaunimui ir aukšto meistriškumo sportininkams. Asociacijos veikla atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 8 punkto reikalavimus. 
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – sporto klubui suteikus patalpas bus patenkinti Šiaulių miesto savivaldybės gyventojų fizinio aktyvumo poreikiai, rengiami aukšto meistriškumo sportininkai, didinamas vaikų ir jaunimo užimtumas.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Tiesioginis rengėjas – Turto valdymo skyriaus vyr. specialistas Deimantas Pučinskis, tel. +370 41 596 285.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

Sprendimo projekto antikorupcinis vertinimas nebuvo atliekamas, nes šis projektas nėra susijęs su atvejais, nurodytais Teisės aktų projektų antikorupcinio vertinimo taisyklėse.

